# באסטר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בבירת סנט קיטס ונוויס; לערך העוסק באי בשם זה, ראו באסה טר.

באסטר (באנגלית: Basseterre) הינה בירת סנט קיטס ונוויס. בעיר מתגוררים כ- 15,500 תושבים (2000). העיר ממוקמת ב- 17°18′ צפון 62°44′ מערב, לחופו המערבי של האי סנט קיטס, והיא אחת מהנמלים המסחריים החשובים ביותר באיי ליווארד העיר היא אחת הערים העתיקות ביותר בים הקריבי.

## [עריכה] היסטוריה

העיר באסטר נוסדה בשנת 1627 על ידי מתיישבים צרפתיים שבראשם עמד פייר בלן ד'אסנאמבו (Pierre Belain d'Esnambuc). העיר שימשה כבירת המושבה הצרפתית סט כריסטוף (St. Christophe) שכללה את חלקיו הצפוניים והדרומיים של האי סנט קיטס (מרכז האי היה בשליטת בריטניה. פיליפ דה לונגוילייה דה פוינסי, מושל העיר, בנה בשנת 1639 את נמל האי, שהפך להיות מרכז הסחר והקולונזציה של האיים באזור. בשנת 1713 עם כיבוש חלקי האי הצרפתיים על ידי הבריטים, הפכה העיר לבירת כל האי.

העיר נבזזה ונשרפה פעמים רבות בשל המלחמות בין המעצמות הקולוניאליות על השליטה באיים, וכן נהרסה פעמים רבות על ידי רעידות אדמה, שטפונות והוריקנים.

על אף גודלה הקטן, מהווה העיר מרכז תרבות אזורי, ובשנת 2000 נערכה בעיר הקריפסטה (Carifesta) השביעית - פסטיבל האמנות של האיים הקריביים.

כמו כן העיר נבחרה לארך את גביע הקריקט העולמי בשנת 2007, ואף גברה על ערים בארצות הברית שהתמודדו על אירוח אירוע הספורט.

## [עריכה] גיאוגרפיה

העיר נמצאת לחוף מפרץ באסטר (בעבר - מפרץ ספוונפוס - Spawnapuss Bay) על האי סנט קיטס, ובתוך עמק באסטר (Basseterre Valley). בשל המישור הנמוך ביחס לגבעות סביבו נתנו המתיישבים הראשונים שם זה לעיר (באסטר בצרפתית משמעו "ארץ נמוכה"). בעיר עוברים שני נחלי אכזב - נחל קולג' (College River) ונחל ווסטבורן (Westbourne River). רחובות מסודרים שתי וערב. בעיר ארבעה רחובות ראשיים החוצים אותה ממערב למזרח והם, מדרום לצפון: דרך המפרץ (The Bay Road), דרך ליברפול (Liverpool Row), הרחוב המרכזי (Central Street ) ורחוב קניון (Cayon Street). הרחוב הראשי החוצה את הצעיר מצפון לדרום הוא רחוב בנק (Bank Street) בו מצויים מרבית המוסדות הפננסיים של האי. בעיר שני מרכזי מסחר - האחד מכונה "The Circus" והשני - "כיכר העצמאות" (Independence Square) בו מצויים הקתדרלה של האי ובתי המשפט.

## [עריכה] אתרים בעלי חשיבות

- שני הכיכרות המרכזיים של העיר:
  - כיכר העצמאות
  - הקירקס
- הכנסייה האנגליקנית על שם ג'ורג' הקדוש.
- הקתדרלה של באסטר.
- מוזיאון יצור הסוכר של סנט קיטס.
- מרכז הספורט פארק וורנר.
- מבצר תומס.

## [עריכה] דת

בעיר מספר רב של כנסיות נוצריות יחסית לגודלה ומספר תושביה. מרבית התושבים אנגליקנים בשל הכיבוש הבריטי של האי. כמו כן באי מספר רב של כתות פרוטסטנטיות אחרות: מתודיסטים, עדי ה' פנטקוסטילים, בפטיסטים ועוד'.

## [עריכה] כלכלה

עיקר כלכלת העיר מתבססת על ייצוא רום, בירה, מוצרי מזון אחרים ועל מוצרי אלקטרוניקה, וכן על תיירות.

תעשיית הסוכר שהיוותה בעבר מרכיב חשוב בכלכלת העיר הפסיקה להיות בעלת חשיבות בשל הורדת המחירים של הסוכר באיחוד האירופי.

בעיר מצוייה הבורסה של מזרח האיים הקריביים.

בין הבנקים הפועלים בעיר ניתן למנות את הבנק הלאומי של סנט קיטס, נוויס ואנגווילה, הבנק המרכזי של מזרח האיים הקריביים וכן בנקים קנדיים כגון בנק נובה סקוטיה, הבנק המלכותי של קנדה.

## [עריכה] תחבורה

באסטר מהווה מרכז התחבורה של האי. בעיר חמישה קווי אוטובוסים ציבורים ותחנת מוניות אחת.

### [עריכה] נמל

נמל המים העמוקים של באסטר משמש הן אוניות מסחריות והן ספינות טיולים. הנמל ממוקם בצידו המסחרי של מפרץ באסטר. נמל זאנטה, הממוקם במרכז המפרץ משמש ספינות טיולים בלבד. בהנל זנטה מצוייה מרינה לספינות מפרש ויאכטות.

### [עריכה] שדה תעופה

בעיר ממוקם שדה התעופה הבינלאומי רוברט ל. ברדשו, המשמש את האי כולו. לשדה התעופה מגיעות טיסות ישירות מלונדון ומיאמי.

### [עריכה] מסילות ברזל

באי 58 ק"מ של מסילות ברזל שמרכזם בעיר באסטר. מסילת הברזל מקיפה את האי ותחנה המרכזית מצוייה בעיר.

## [עריכה] תושבים ידועים

- קים קולניס (1976-) - אצן.
- דיסיי ויליאמס (1959-) אצן זוכה מדליית ברונזה אולימפית בשנת 1984 בייצגו את קנדה (4*100 מטרים)

מקור: http://he.wikipedia.org../../../%D7%91/%D7%90/%D7%A1/%D7%91%D7%90%D7%A1%D7%98%D7%A8.html

קטגוריות: ערי בירה | סנט קיטס ונוויס

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Español
- Esperanto
- Français
- Ido
- Bahasa Indonesia
- Italiano
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Slovenčina
- Српски / Srpski
- Suomi
- Svenska
- Українська